Esteettömyyskartoitusesimerkki Santasport (Lapin Urheiluopisto)
Piia Jolla, VAU:n kouluttaja & esteettömyyskartoittaja, piia.jolla@gmail.com
Liiku terveemmäksi esteettä -seminaari 12.5. Rovaniemi 

Lapin Urheiluopiston esteettömyyskartoitus on toteutettu osana Suomen Vammaisurheilu ja -liikunta VAU ry:n liikunnan koulutuskeskusten esteettömyyskartoitushanketta. Kartoittajina 25. – 27.6.2013 toimivat Piia Jolla, Niina Kilpelä ja Jarno Saapunki. Kartoituksessa sovellettiin ESKEH- esteettömyyskartoitusmenetelmää ja VAU:ssa laadittuja liikuntatilojen esteettömyyskriteerejä. Kartoitus suoritettiin päiväsaikaan ja ulkotilojen valaistusta arviointiin valaisimien lukumäärän ja sijoittelun perusteella.
Lapin Urheiluopisto sijaitsee Rovaniemellä Ounasvaaralla. Se on Rovaniemen koulutuskuntayhtymän omistama valtakunnallinen liikunnan koulutuskeskus. Kartoituksen yhteydessä on tarkasteltu päärakennus (yleiset tilat, urheiluopiston liikuntatilat ja henkilökunnan työtiloja), Lappi-areena, Valmennuskeskus ja Kammi 2. Urheiluopiston pihapiiristä lähteviä ulkoilureittejä, ulkoliikuntapaikkoja ja Rovaniemen kaupungin omistuksessa olevaa palloiluhallia ei ole tarkasteltu. 
Keskeisimmät kehittämiskohteet ovat hälytysjärjestelmän lisääminen kaikkiin esteettömiin wc-tiloihin, valaistuksen parantaminen sekä opasteiden tekstikoon ja kontrastin parantaminen. Lisäksi esteettömien autopaikkojen sijoittelussa on kehitettävää. Palvelupisteistä sekä opetus- ja liikuntatiloista puuttuu induktiosilmukan käyttömahdollisuus.
Luennossa esitellään seuraavat kehittämiskohteet kuvien avulla:
-	Hälytysjärjestelmät kaikkiin esteettömiin wc-tiloihin
-	Valaistuksen parantaminen
-	Opasteissa tekstikoon ja kontrastin parantaminen
-	Esteettömien autopaikkojen sijoittelu
-	Induktiosilmukan lisääminen palvelupisteisiin sekä opetus- ja liikuntatiloihin
-	Sisäänkäynti
-	Hissit
-	Esteettömät wc-tilat
-	Kuntosali
-	Urheiluhallin kuntosalialue
-	Kammi 2 (majoitus)